Rand staan al hoe sterker | Netwerk24
‘Dankie, rugby! Só red spel my lewe’
Moeilike grootwordjare, die verleiding van misdaad en dwelms, asook atletiek en sokker, ’n harde reënbui en selfs ’n haat vir rugby. Al dié dinge het gedreig met laagvatte op Joseph Dweba se rugbyloopbaan.
Deur Elvira Wood 02 April 2019 07:19
’n Dollar sou jou vroeg Dinsdagoggend R14,20 kos.
Die dollar wat olik voel en Suid-Afrika wat steeds beleggingstatus het in die oë van Moody’s Investor Service, laat die rand al hoe sterker vertoon.
Die rand het vroeg Dinsdagoggend teen R14,20 teenoor die dollar verhandel.
Dit is die beste vlak die afgelope sewe dae.
Markte het Maandag vir die eerste keer werklik kon reageer op Moody’s se besluit om Suid-Afrika se kredietgradering onveranderd te laat.
Hy het dié besluit Saterdag in die vroeë oggendure bekend gemaak.
Kenners is dit eens dat hoewel Moody’s geen redes gegee het hoekom hy nie ’n besluit oor die kredietgradering geneem het nie, hy waarskynlik wag om te sien wat die invloed van die verkiesing gaan wees.
Moody’s sê hy sal nou eers op 1 November ’n besluit oor die land se kredietgradering neem.
Hy is nog die enigste van die drie groot gradeerders wat nóg nie Suid-Afrika se staatskuld tot onder beleggingsvlak afgegradeer het nie.
Net soos die geval met die dollar, het die rand ook teenoor ander groot geldeenhede verstewig.
Die rand verhandel vroegoggend teen R18,56 teenoor die Britse pond.
Dit is sy beste vlak sedert einde Februarie.
Die R15,91 waarteen die rand teenoor die euro verhandel, is ook die beste vlak sedert einde Februarie.
Dit is die eerste keer sedert begin Maart wat die rand teen minder as R16 teenoor die euro verhandel.
Goud: $1 285,90 per fynons.
Platinum: $848 per ons.
Olie: $69,06 per vat.
Bitcoin: $4 555,62
Meer oor: Moody's Investor Service | Rand | Dollar | Kredietgradering
Rand voel beter na Moody’s se besluit
Petrolprys: Grootste styging in jare kom in April
Rand steur hom nie aan rentekoers